Държавен вестник, бр. 35, 2003 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  35
СПОГОДБА
между правителството на Република Бълга-
рия и правителството на Република Хърватия
за премахване на изискванията за визи
(Утвърдена с Решение № 577 на Министерския
съвет от 30 август 2002 г. В сила от 27 март 2003 г.)
Правителството на Република България и
правителството на Република Хърватия (нари-
чани по-нататък договарящите страни) с цел да
улеснят свободното движение на своите граж-
дани и да съдействат за приятелските отноше-
ния между договарящите страни,
се договориха за следното:
Член 1
Гражданите на всяка договаряща страна, при-
тежаващи валидни паспорти, посочени в при-
ложението към тази спогодба, могат да влизат
и пребивават без виза на територията на друга-
та договаряща страна до 90 дни в рамките на 6
месеца считано от датата на първото влизане
при условие, че не извършват доходоносна тру-
дова или търговска дейност.
Член 2
1. Гражданите на всяка договаряща стра-
на, притежаващи валидни дипломатически,
служебни или обикновени паспорти, които са
членове на дипломатическо представителст-
во или консулска служба на територията на
другата договаряща страна или са представи-
тели на международна организация със седа-
лище на територията на другата договаряща
страна, могат да влизат и пребивават без виза
на нейна територия за времето на техния ман-
дат. Министерството на външните работи на
изпращащата държава уведомява Министер-
ството на външните работи на приемащата
държава за имената на лицата, които пред-
стои да бъдат акредитирани, преди те да пое-
мат постовете си.
2. Членовете на семействата или лица, кои-
то са на издръжка на упоменатите в ал. 1 на
този член лица и живеят заедно с тях в едно
домакинство, могат да влизат и пребивават без
виза на територията на другата договаряща
страна по време на техния мандат независимо
от вида на паспорта, който притежават.
3. За целите на спогодбата за членове на
семейството или лица на издръжка се считат:
а) деца на издръжка до 21-годишна възраст
или до 25-годишна възраст, ако са редовно обу-
чаващи се;
б) деца на издръжка или роднини, които са
с физически или психически увреждания;
в) съпруг/съпруга.
Член 3
Гражданите на всяка договаряща страна,
които желаят да влязат на територията на друга-
та договаряща страна за период, по-дълъг от
90 дни, или по причини, свързани с дейност,
изискваща съгласно законодателството на дру-
гата договаряща страна продължение на разре-
шението за пребиваване или издаване на разре-
шение за работа, предварително кандидатстват
за получаване на съответната виза.
Член 4
Гражданите на всяка договаряща страна,
които живеят постоянно на територията на
другата договаряща страна или на които е бил
продължен престоят от тази страна, могат да
напускат територията на тази договаряща стра-
на и да се завръщат в нея без виза при условие,
че притежават валиден паспорт за периода на
тяхното пребиваване.
Член 5
Гражданите на всяка договаряща страна
могат да влизат или излизат от територията на
другата договаряща страна през всеки грани-
чен пункт за международен пътнически трафик
при условие, че отговарят на изискванията за
влизане, придвижване и престой на чужденци в
съответствие със законодателството на тази
договаряща страна.
Член 6
Гражданите на всяка договаряща страна по
време на пребиваването си на територията на
другата договаряща страна са длъжни да спаз-
ват действащите закони и разпоредби на друга-
та договаряща страна.
Член 7
1. Всяка договаряща страна си запазва пра-
вото да откаже влизане или да прекрати срока
на пребиваване на своя територия на граждани
на другата договаряща страна по причини, свър-
зани с националната сигурност, общественото
здраве или обществения ред.
2. Всяка договаряща страна по всяко време
и без особени формалности приема обратно свои
граждани, които са влезли на територията на
другата договаряща страна в противоречие с
разпоредбите на тази спогодба.
Член 8
1. Всяка договаряща страна може времен-
но да спре прилагането на спогодбата изцяло
или частично по причини, свързани с нацио-
налната сигурност, общественото здраве или
обществения ред.
2. Въвеждането или отменянето на такива
мерки се съобщава на другата договаряща страна
по дипломатически път. Такива мерки влизат в
сила 30 дни от датата, на която другата догова-
ряща страна е била уведомена за тях.
Член 9
1. Договарящите страни си разменят по дип-
ломатически път образци от валидните пас-
порти, посочени в приложението към тази спо-
годба, в срок 30 дни от влизането в сила на
спогодбата.
2. Всяка договаряща страна уведомява по
дипломатически път другата договаряща стра-
на за промяна в съществуващите паспорти,
посочени в приложението към тази спогодба,